
Godina II / Broj 31 (47),  16. KOLOVOZA  2026. 
Martina Divalta 71, 31 000 Osijek, tel. 031/505-830








„O ŽENO! VELIKA JE VJERA TVOJA! NEKA TI BUDE KAKO ŽELIŠ.“ (MT 15,28)

Ove 20. nedjelje kroz godinu je središnja tema misnih čitanja ljudski odnos prema strancima. Evanđelist Matej donosi nam primjer žene Kanaanke, koja nije član izabranog naroda, nego pripada poganskom narodu. U prvi mah današnji evanđeoski odlomak djeluje zbunjujuće. Stavlja nam pred oči sliku Isusa koji prolazi pokraj žene Kanaanke ne obazirući se na njezin vapaj. Nismo navikli tako vidjeti Isusa. Zamislite samo da ste se sami našli na takvom od davno očekivanom susretu s Isusom. A on prvo šuti. Vi mu govorite, a on šuti, a kasnije vas uspoređuje sa psima. Mnogi među nama bi odmah otišli, odustali bi ili bi se sablaznili o Isusa. Što učiniti kada Bog šuti? Jedno je sigurno: Ne odustati. Žena Kanaanka ne odustaje. Majčina ljubav prema svojoj bolesnoj kćeri ne brine o vjerskim normama ili reakciji drugih, već traži ozdravljenje gdje joj intuicija vidi rješenje: to jest u Isusu! Slaže se s Isusom, ali i proširuje usporedbu i prilagođava je njezinom slučaju »Da, Gospodine! Ali psići jedu od mrvica što padaju sa stola njihovih gospodara!«  Ženu Kanaanku nose dva jaka krila: nevolja – nema izlaza i totalno pouzdanje – Bog me neće ostaviti. Krila vjere i nevolje daju joj nevjerojatnu snagu iz koje mudro zaključuje: istina, Bog se brine za Izraelski narod, ali ni ostale ne prepušta propasti. Bila je uvjerena da će njezinom bolnom srcu ustupiti tu mrvu svoga milosrđa. Toliko povjerenje primoralo je Isusa da usklikne: „O ženo, velika je vjera tvoja!" Zato je ova žena simbol svih onih koji vjeruju da ne postoje zatvorena vrata. Nije se umorila, nije pustila Isusa na miru. Bog dakle sluša i onda kada nam se čini da uopće ne sluša. To je ona vjera što premješta brda, pokreće Božje srce da svima otvori vrata beskrajnog milosrđa. Daj nam, Gospodine, takvu vjeru! …
župnik Ante Šiško
MISNA ČITANJA ZA 20. NEDJELJU KROZ GODINU,  16. KOLOVOZA 2026.
8 PROSINCA 2025. 



[image: C:\Users\IVICA\Desktop\The-Canaanite-Woman.jpg]PRVO ČITANJE Iz 56,1.6-7
SINOVE TUĐINSKE DOVEST ĆU NA SVOJU SVETU GORU!

PSALAM 67: NEKA TE SLAVE NARODI, BOŽE, 
SVI NARODI NEKA TE SLAVE!

DRUGO ČITANJE: Rim 11,13-15.29-32
NEOPOZIVI SU DARI I POZIV BOŽJI IZRAELU.




EVANĐELJE   (MT 15, 21-28) 
IZ SVETOG EVANĐELJA PO MATEJU
 
U ono vrijeme: Ode Isus i povuče se u krajeve tirske i sidonske. I gle: žena neka, Kanaanka iz onih krajeva, iziđe vičući: »Smiluj mi se, Gospodine, Sine Davidov! Kći mi je teško opsjednuta!« Ali on joj ne uzvrati ni riječi. Pristupe mu na to učenici te ga moljahu: »Udovolji joj jer viče za nama.« On odgovori: »Poslan sam samo k izgubljenim ovcama doma Izraelova.« Ali ona priđe, pokloni mu se ničice i kaže: »Gospodine, pomozi mi!« On o dgovori: »Ne priliči uzeti kruh djeci i baciti ga psićima.« A ona će: »Da, Gospodine! Ali psići jedu od mrvica što padaju sa stola njihovih gospodara!« Tada joj Isus reče: »O ženo! Velika je vjera tvoja! Neka ti bude kako želiš.« I ozdravi joj kći toga časa.


































PASTORALNE AKTIVNOSTI I MOLITVENI SUSRETI U ŽUPI 

PETI NACIONALNI SUSRET HRVATSKIH KATOLIČKIH OBITELJI U OSIJEKU I ALJMAŠU –
 19. I 20 RUJNA 2026.

Dragi župljani, bliži nam se 5. nacionalni susret hrvatskih katoličkih obitelji u Osijeku i Aljmašu. Na susret su pozvane sve obitelji iz domovine i inozemstva. Poseban pastoralni naglasak usmjeren je na obitelji koje kao svog člana imaju osobu s invaliditetom. Vjernici koji žele sudjelovati trebaju se prijaviti svome župniku. Svi koji to mogu, pozvani su na prihvaćanje jedne obitelji na smještaj i noćenje u svom domu. Gosti će k domaćinima doći vjerojatno u subotu, 19. rujna 2026. u ranim popodnevnim satima i ondje ostaviti svoje stvari. Potom će otići na prvi dio susreta u središtu Osijeka. Program započinje u 16.00 sati i traje do 19.30 sati. Ako u dolasku budu kasnili, doći će izravno u Osijek. Po završetku programa svi sudionici Susreta odlaze svojim domaćinima. Domaćine molimo da gostima koje će primiti na noćenje u subotu ponude večeru (oko 20.30 sati) te doručak u nedjelju (oko 7.00 sati). Svi sudionici susreta odlaze poslije doručka u svetište Gospe od Utočišta u Aljmaš. Program ondje počinje u 9.00 sati. Središnje euharistijsko slavlje je u 10.00 sati. Sudionici se potom u popodnevnim satima vraćaju kući. Više informacija o samome susretu, s potrebnim  uputama, katehezama i molitvenom građom, možete naći na službenoj mrežnoj stranici Susreta shko2026.hr. Na mrežnoj stranici Petog nacionalnog susreta hrvatskih katoličkih obitelji shko2026.hr dostupni su Vam svi obrasci koje je potrebno koristiti jer omogućuju, olakšavaju i ubrzavaju prijavu te paralelno prikupljanje i razmjenu svih potrebnih podataka: o sudionicima susreta, o njihovu smještaju i noćenju te posebnu skrb o osobama s invaliditetom koje će sudjelovati na susretu.





KRATAK ŽIVOTOPIS NAŠEG NOVOG ŽUPNOG VIKARA

[image: D:\Fotke Osijek\Karlo Strišković.jpg]Karlo Strišković rođen je 8. prosinca 2001. u Osijeku, a odrastao je u Satnici, u obitelji koja mu je usadila vjeru i vezanost uz zajednicu sv. Katarine Aleksandrijske. Osnovnu je školu pohađao ondje, a srednju Elektrotehničku i prometnu školu u Osijeku, smjer elektroničar. Nakon mature godinu je radio u struci, usporedno stječući 4. stupanj obrazovanja i polažući državnu maturu, da bi ujesen 2020. zakoračio u Bogoslovno sjemenište u Đakovu. Diplomirao je i za đakona zaređen 2025., a đakonski praktikum obavio u Župi Uzvišenja Svetoga Križa u Osijeku. Za svećenika je zaređen na Petrovo ove godine. Za geslo mlade mise odabrao je riječi Budi volja Tvoja.

Dragi vlč. Karlo, radujemo se Vašem dolasku u našu župnu zajednicu, molimo za Vas i od srca Vam izričemo dobrodošlicu! Isus, Dobri Pastir koji Vas je pozvao i postavio da budete poslužitelj njegova spasenja neka Vas u svemu vodi i krijepi.
Molitva zajednice Župe svetih Ćirila i Metoda Vas prati…




HODOČAŠĆE  GOSPI OD SUZA U PLETERNICU – 
PONEDJELJAK, 31. KOLOVOZA U 15.00 SATI

[image: ]U ponedjeljak – 31. kolovoza planirano je hodočašće u poznato marijansko svetište Požeške Biskupije Gospi od Suza u Pleternicu. U nedjelju, 23. kolovoza tamo će početi devetnica Gospi od Suza s duhovnim predprogramom, slavljem sakramenta pomirenja te svetom misom u 19.00 sati, a nakon mise euharistijskim klanjanjem u crkvi. Želja nam je kao zajednica hodočastiti zadnju večer devetnice u ponedjeljak, 31. kolovoza u Pleternicu. Sudjelovat ćemo u slijedećem programu: 18.00 sati program djece i mladih a potom u 19.00 sati bit će središnje euharistijsko slavlje koje predvodi msgr. Ivo Martinović, požeški biskup. Nakon mise slijedi zavjetna procesija sa svijećama i likom Gospe od Suza.  Cijena hodočašća u Pleternicu je 12 €! Polazak je u ponedjeljak (31.8) u 15.00 sati ispred župne crkve. Prijave za ovo hodočašće su u tijeku. Nemojte čekati zadnji trenutak. Prijave se primaju dok ne bude pun autobus. Tijekom prijave trebaju se odmah uplatiti i troškovi prijevoza … 






PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – utorkom nakon večernje mise.
PROBA ZBORA SA SV. MISE U 7.30 - utorkom nakon večernje mise.
PROBA ZBORA SA SV. MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ SA SV. MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE:- srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – ove srijede neće biti.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19h.

ŽUPNI CARITAS –  Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 
  


[image: ]DAROVI VJERNIKA ZA INVESTICIJE U CRKVI

Za daljnje investicije na crkvi prikupljeno je u proteklom tjednu 270 €.
Svoj dar možete izravno uplatiti na župni račun kod Croatie banke: HR1624850031100252570  svrha uplate: dar za Crkvu; 
ili skeniranjem BAR-CODA
Svim darovateljima od srca hvala. Neka njih i njihove obitelji  u svemu prati zagovor sv. Ćirila i Metoda
ŽENIDBENI NAVJEŠTAJ





Sveti sakrament ženidbe žele sklopiti:

ZARUČNIK:  :  IVAN ĆALIĆ, sin DAMIRA i  MARGARETE r. NADUDVARI,  uzima 
ZARUČNICU:  HANU ČOVIĆ, kći MARKA i JASNE r. ŠARIĆ.  
Vjenčanje će biti petak, 21. kolovoza 2026.  u župi Sv. Euzebija i Poliona u Vinkovcima.
-------------------------------------
ZARUČNIK:  MARKO MIKOLAŠ, sin SINIŠE i  MARTE r. KREŠO,  uzima 
ZARUČNICU:  KATARINU UŽAR, kći IVICE  i GORDANE r. DORUŠAK. 
 Vjenčanje će biti u petak, 21. kolovoza 2026.  u našoj župi.
-------------------------------------
ZARUČNIK:  JURIJ TALAJA, sin DARKA i  TANJE r. LUČIĆ,  uzima 
ZARUČNICU:  JOSIPU MAJIĆ - MAZUL, kći IVANA i MIRJANE r. SABO.  
Vjenčanje će biti u subotu, 22. kolovoza 2026.  u župi Rođenja sv. Ivana Krstitelja u Ivankovu.

Mladencima želimo sreću u braku i Božji blagoslov, a vas dragi vjernici, molimo
da  možebitnu zapreku njihovog vjenčanja javite župnom uredu.
KRŠTENI  



Naša zajednica vjernika imala je radost svjedočiti sakramentu krštenja male novokrštenice: 
To je TEA BRZICA. Roditeljima i kumi od srca čestitamo i molimo Gospodina za njih kako bi oni uzornim kršćanskim životom odgajali svoje dijete do punine njezine kršćanske zrelosti.

PREŠLI U VJEČNU DOMOVINU  

 Otišli  su pred nama u Vječnu Domovinu: 


ANTO ZEKO  (20.12.1953. †  9.8. 2026.);
KATA OSTOIĆ (21.5.1944. †  12.8. 2026.)
 
Pokoj vječni daruj im  Gospodine…
         Ožalošćenim obiteljima iskrena sućut

RASPORED MISA I MISNIH NAKANA ZA TJEDAN OD 17. DO 23. KOLOVOZA 2026. 

	1.
	


PONEDJELJAK,
17.8.2026.

	
18.30

	
MISA ZADUŠNICA: KATA OSTOIĆ
+ ANTONIJA I RUDOLF ANDRAKOVIĆ
+ ROKO BROZINČEVIĆ


	2.
	

UTORAK, 
18.8.2026.  
SVETA JELENA KRIŽARICA

	




18:30

	+ ANTE I LJUBA TURALIJA I + IZ   
   OBITELJI
+ ILIJA BERNATOVIĆ
+ DANIJEL BALEN, STJEPAN I MARIJA 
   OBAD

	3.
	


SRIJEDA, 
19.8. 2026. 
SVETI IVAN EUDES, PREZBITER





	




18.30






	
+ SLAVKO I MANDA RAJKOVIĆ
+ JULIJE HUREMOVIĆ
+ ZDENKO I MANDA KASSA

	4.
	

ČETVRTAK,  
20.8. 2026.   
SVETI BERNARD, opat i crkv. naučitelj









	












18:30



	
+ JELENA I TOMO SIVRIĆ
+ STJEPAN KOLAR
+ IZ OBITELJI ŠARIĆ I FRANIĆ


	5.
	

PETAK, 
21.8. 2026.
SV. PIO X., PAPA


	



18.30
	
+ IVAN RUTNIK
+ ANDRIJA TOLJ
- DUŠE U ČISTILIŠTU


	6.
	
SUBOTA,
22.8.2026.
BLAŽENA DJEVICA MARIJA KRALJICA

	





07:30


	
+ BEŽIKA CEROVAC
+ MIRKO IVIĆ
- ZA ZDRAVLJE OBITELJI I OSLOBOĐENJE OD STRAHA


	7.
	NEDJELJA, 
23. 8. 2026.
21. KROZ GODINU
	07:30

09:00


10:30



18:30
	+ PETAR ŠTULINA
+ VESNICA MLINAREVIĆ
- PRO POPULO
+ IVAN MIOKOVIĆ

















RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.

Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

GOSPA OD SUZA

